**เรือฟริเกตชุดเรือหลวง*พุทธยอดฟ้าจุฬาโลก*** (อังกฤษ: *Phutthayotfa Chulalok*-class frigate) เป็นส่วนหนึ่งของเรือฟริเกตชั้นน็อกซ์เดิมจำนวนสองลำ จากทั้งหมดสี่สิบหกลำที่ประจำการในกองทัพเรือสหรัฐในฐานะเรือคุ้มกันมหาสมุทร (เรือพิฆาตคุ้มกัน) ซึ่งในภายหลังถูกกำหนดประเภทใหม่เป็นเรือฟริเกตเมื่อวันที่ 30 มิถุนายน พ.ศ. 2518 และเปลี่ยนสัญลักษณ์การจัดประเภทตัวเรือจาก DE เป็น FF และมอบให้กองทัพเรือไทยในช่วงปี พ.ศ. 2537 ถึงปี พ.ศ. 2539

รายละเอียด
----------

เรือฟริเกตชุด*เรือหลวงพุทธยอดฟ้าจุฬาโลก* มีความยาวรวม 134 เมตร (438 ฟุต) และความยาวระดับน้ำ 126 เมตร (415 ฟุต) ความกว้าง 14.25 เมตร (46 ฟุต 9 นิ้ว) กินน้ำลึก 7.54 เมตร (24 ฟุต 9 นิ้ว) ระวางขับน้ำปกติ 4,065 ลองตัน (4,130 ตัน) และระวางขับน้ำสูงสุด 4,260 ลองตัน (4,328 ตัน) ใช้หม้อต้มไอน้ำ Combustion Engineering จำนวน 2 เครื่อง แต่ละเครื่องประกอบไปด้วยระบบอัดอากาศแรงดันสูง (ซุปเปอร์ชาร์จเจอร์) แรงดัน 1,200 psi (8,300 kPa) และให้ความร้อน 1,000 องศาฟาเรนไฮต์ (538 องศาเซลเซียส) ให้กำลัง 35,000 แรงม้า (26,000 กิโลวัตต์) สำหรับขับเคลื่อนเครื่องจักรใหญ่กังหันไอน้ำ Westinghouse เชื่อมต่อกับเพลาและใบพัด ให้ความเร็ว 27 นอต (50 กิโลเมตร/ชั่วโมง, 31 ไมล์/ชั่วโมง) 

หลังจากสร้างเสร็จ เรือฟริเกตชุด*เรือหลวงพุทธยอดฟ้าจุฬาโลก* ติดตั้งปืนใหญ่เรือ Mk.42 ขนาด 127 มม./54 คาลิเบอร์ บริเวณหัวเรือ แท่นยิง ASROC จำนวน 8 แท่น (พร้อมขีปนาวุธ 16 ลูก) อยู่หลังปืนใหญ่เรือและหน้าสะพานเดินเรือ พร้อมกับท่อยิงตอร์ปิโดแบบ Mark 32 ขนาด 12.75 นิ้ว (324 มม.) แบบประจำที่ 4 แท่น ดาดฟ้าบินและโรงเก็บเครื่องบินสำหรับการปฏิบัติการของโดรนปราบเรือดำน้ำ (DASH) บริเวณท้ายเรือ ต่อมาพื้นที่ดาดฟ้าบินและโรงเก็บเครื่องบินได้รับการปรับปรุงและขยายพื้นที่ในปี พ.ศ. 2513 เพื่อรองรับเฮลิคอปเตอร์แบบ Kaman SH-2D Seasprite ที่มีขนาดใหญ่ขึ้นและสามารถรอบรังการขนส่งบุคคลได้

ประวัติการประจำการ
------------------

กองทัพเรือไทยได้เช่าเรือ USS *Truett* จากสหรัฐในปี พ.ศ. 2537 หลังจากเรือเข้ารับการปรับปรุงและยืดอายุการใช้งานด้วยงบประมาณ 14 ล้านดอลลาร์ และได้ซื้อเรือ USS *Ouellet* และ USS *Truett* มือสองจากสหรัฐในปี พ.ศ. 2539 และ 2542 และกำหนดชื่อให้เรือทั้งสอง โดยเรือ USS *Truett* กำหนดชื่อว่า เรือหลวง*พุทธยอดฟ้าจุฬาโลก* (FFG-461) และเรือ USS *Ouellet* กำหนดชื่อว่า เรือหลวง*พุทธเลิศหล้านภาลัย* (FFG-462) 

ปัจจุบัน เรือหลวง*พุทธยอดฟ้าจุฬาโลก* ปลดประจำการเมื่อวันที่ 28 กันยายน พ.ศ. 2560 และ เรือหลวง*พุทธเลิศหล้านภาลัย* ได้ปลดประจำการในปี พ.ศ. 2560

จากนั้นในเดือนกันยายน พ.ศ. 2563 กองทัพเรือได้นำเรือ เรือหลวง*พุทธยอดฟ้าจุฬาโลก* และ เรือหลวง*พุทธเลิศหล้านภาลัย* มาทอดสมออยู่ในบริเวณกลางอ่าวสัตหีบและเปิดให้ประชาชนได้ขึ้นชมในรูปแบบของพิพิธภัณฑ์เรือ บนเรือประกอบไปด้วยนิทรรศการ ร้านอาหาร ร้านกาแฟ รวมถึงทิวทัศน์ของอ่าวสัตหีบ เรือหลวงจักรีนฤเบศร และเรือหลวงภูมิพลอดุลยเดชที่จอดเทียบท่าอยู่ เปิดให้เข้าชมในวันจันทร์ - ศุกร์ วันละ 1 เที่ยว และวันหยุดเสาร์ - อาทิตย์ วันละ 2 รอบ เสียค่าใช้จ่ายเพียงแค่ค่าเรือจากฝั่งไปยังเรือเท่านั้น

ต่อมาในต้นเดือนตุลาคม พ.ศ. 2563 กองทัพเรือได้หยุดการให้เข้าชม เนื่องจากมีการทักท้วงจากผู้บังคับบัญชาระดับสูงในกองทัพเรือ เนื่องจากเรือทั้งสองลำนั้นเคยประจำการในกองทัพเรือสหรัฐมา ก่อนจะปลดประจำการมาใช้งานในกองทัพเรือไทยผ่านการขายในรูปแบบการช่วยเหลือทางการทหาร การจะดำเนินการใด ๆ กับตัวเรือจะต้องแจ้งและขออนุญาตไปทางสหรัฐตามระเบียบและขั้นตอน

เรือในชุด
---------

| ชื่อเดิม | ชื่อใหม่ | หมายเลขใหม่ | สร้างโดย | ปล่อยลงน้ำ | ประจำการ ทร.สหรัฐ | ปลดประจำการ ทร.สหรัฐ | ทร.ไทย จัดซื้อ | ปลดประจำการจาก ทร.ไทย |
| --- | --- | --- | --- | --- | --- | --- | --- | --- |
| USS *Truett* (FF-1095) | เรือหลวง*พุทธยอดฟ้าจุฬาโลก* | FFG-461 | อู่ต่อเรือเอวอนเดล, เวสต์เวโก, ลุยเซียนา | 27 เมษายน 2515 | 1 มิถุนายน 2517 | 30 กรกฎาคม 2537 | 9 ธันวาคม 2542 | 28 กันยายน 2560 |
| USS *Ouellet* (FF-1077) | เรือหลวง*พุทธเลิศหล้านภาลัย* | FFG-462 | 15 มกราคม 2512 | 12 ธันวาคม 2513 | 6 สิงหาคม 2536 | 27 พฤศจิกายน 2539 | 2560 |

### เรือหลวงพุทธยอดฟ้าจุฬาโลก

เรือหลวง*พุทธยอดฟ้าจุฬาโลก* (อังกฤษ: HTMS *Phutthayotfa Chulalok*) ตั้งชื่อตามปฐมกษัตริย์ของราชวงศ์จักรี คือ พระบาทสมเด็จพระพุทธยอดฟ้าจุฬาโลกมหาราช ซึ่งกองทัพเรือไทยเช่าเรือลำนี้จากกองทัพเรือสหรัฐครั้งแรกหลังจากถูกปลดประจำการเมื่อวันที่ 30 กรกฎาคม พ.ศ. 2537 และซื้อเรือลำนี้มาประจำการในกองทัพเรือไทยเมื่อวันที่ 9 ธันวาคม พ.ศ. 2542

### เรือหลวงพุทธเลิศหล้านภาลัย

เรือหลวง*พุทธเลิศหล้านภาลัย* (อังกฤษ: HTMS *Phutthaloetla Naphalai*) ตั้งชื่อตามกษัตริย์องค์ที่สองของราชวงศ์จักรี คือ พระบาทสมเด็จพระพุทธเลิศหล้านภาลัย ซึ่งกองทัพเรือไทยซื้อต่อจากกองทัพเรือสหรัฐหลังปลดประจำการเมื่อวันที่ 6 สิงหาคม พ.ศ. 2536 และทำการซ่อมแซมครั้งใหญ่ภายใต้งบประมาณ 14 ล้านเหรียญสหรัฐที่อู่ต่อเรือ Cascade General เมืองพอร์ตแลนด์ รัฐออริกอน และเดินทางมายังประเทศไทยในปี พ.ศ. 2541

อ้างอิง
-------

1. 1 2  Navsource Ouellet 2017.
2. 1 2  Navsource Truett 2017.
3. ↑  Blackman 1971, p. 481.
4. ↑  Gardiner & Chumbley 1995, pp. 598–599.
5. ↑  Moore 1985, p. 717.
6. ↑  Military-Today.
7. 1 2  "แข็งแกร่ง ล้ำสมัย! ยลโฉม "ร.ล.ภูมิพลอดุลยเดช" เขี้ยวเล็บลำใหม่ทัพเรือไทย (คลิป)". *www.thairath.co.th*. 2019-04-26.
8. 1 2  "ทัพเรือ เตรียม ขอ สหรัฐฯ จม 2 เรือรบโบราณ "เรือพุทธยอดฟ้าฯ-เรือพุทธเลิศหล้าฯ"หลังค่าใช้จ่าย ในการทำเป็น พิพิธภัณฑ์ลอยน้ำ ไม่คุ้มค่า". *LLpch.news - LapLuangPrangChannel.com*. 2021-04-15.
9. ↑  "ทร.เปิดแหล่งเรียนรู้เชิงท่องเที่ยว "เรือพระพุทธยอดฟ้าจุฬาโลก" ให้ชมแล้ว". *www.thairath.co.th*. 2020-09-22.
10. ↑  "เปิดเหตุผลชะลอขึ้นชม "ร.ล.พุทธยอดฟ้าจุฬาโลก" กลางอ่าวสัตหีบ". *Thai PBS*.
11. 1 2  "เปิดเหตุผลชะลอขึ้นชม "ร.ล.พุทธยอดฟ้าจุฬาโลก" กลางอ่าวสัตหีบ". *Thai PBS*.
12. ↑  Cascade.

บรรณานุกรม
----------

* "Knox class". *Military-Today.com*. สืบค้นเมื่อ 20 October 2017.`{{cite web}}`: CS1 maint: url-status (ลิงก์)
* "Cascade General Begins Work on Ship Conversion for Thai Navy". *Cascade General*. 28 July 1997. เก็บจากแหล่งเดิมเมื่อ 28 June 2008.
* Gardiner, Robert; Chumbley, Stephen, บ.ก. (1995). *Conway's All The World's Fighting Ships 1947–1995*. Annapolis, Maryland: Naval Institute Press. ISBN 1-55750-132-7.
* Blackman, Raymond V. B. บ.ก. (1971). *Jane's Fighting Ships 1971–72*. London: Sampson Low, Marston & Co. Ltd. ISBN 0-354-00096-9.
* Moore, John, บ.ก. (1985). *Jane's Fighting Ships 1985–86*. London: Jane's Yearbooks. ISBN 0-7106-0814-4.
* "USS Truett (DE 1095)". Navsource.org. 20 May 2017. สืบค้นเมื่อ 20 October 2017.`{{cite web}}`: CS1 maint: url-status (ลิงก์)
* "USS Ouellet (DE 1077)". Navsource.org. 12 July 2017. สืบค้นเมื่อ 20 October 2017.`{{cite web}}`: CS1 maint: url-status (ลิงก์)
* "Navy awaits cabinet nod for new frigate". Bangkok Post. 30 July 2013. สืบค้นเมื่อ 20 October 2017.`{{cite news}}`: CS1 maint: url-status (ลิงก์)

ดูเพิ่ม
-------

* Friedman, Norman (1997). *The Naval Institute Guide to World Naval Weapon Systems 1997–1998*. Annapolis, Maryland: Naval Institute Press. ISBN 1-55750-268-4.
* Prézelin, Bernard; Baker III, A.D. บ.ก. (1990). *The Naval Institute Guide to Combat Fleets of the World 1990/91:Their Ships, Aircraft and Armament*. Annapolis, Maryland: Naval Institute Press. ISBN 0-87021-250-8.

แหล่งข้อมูลอื่น
---------------

Photo gallery of USS *Truett* (DE 1095) at NavSource Naval History
Photo gallery of USS *Ouellet* (DE 1077) at NavSource Naval History